Cuccumella

'A cuccumella o pùre cafettera napulitana è na, accussiditto, machinetta p' 'o ccafè ca funziona pe' gravità (na vota ll'acqua è càvera càvera, se gira 180º).  'A parola vene d''o llatino Cucuma e Cuccuma ca fanno signo appunto na macchinetta pe 'o ccafè.
Se cumpone 'e tre pparte: na parta vascia addò se mette ll'acqua, nu filtro e na parta superiore cu nu cupierchio simuvibbele.

 Comme se ausa 
Se mette 'o ccafè 'int'ô filtro e l'acqua 'int'â parta vascia.

Po se mettono nzieme 'e tre ccose:
'O filtro ncoppa 'a parta vascia;
'a parta superiore ncopp'ô filtro.

Po' se miette tutto ncopp'ô ffuoco c''a parta vascia ncopp''o ffuoco.

Scarfannose ll'acqua saglie e peppièa 'a nu pertùso piccerillo piccerillo ca sta 'a nu lato d''a parta vascia. Chistu è 'o signale ca ll'acqua è pronta p''a ffà passà p''o filtro. Int'a stu mumento, ll'operazione è delicata: s'adda luvà d''o ffuoco e s'adda girà 'a cuccumella 180º.

Accussì, ll'acqua che mò è càvera (mmerzo 'e 100 grade C) s'avota, e na vota s'è avutata 180º mò se trova ncoppa, e ce vò nu tiempo p''a ffà scennere. L'acqua chiano chianillo tràse int''o filtro pe' gravità e se mpurpa 'e cafè.

Chiano chiano 'o ccafè scenne 'a parta ca primma steva ncoppa e mò sta abbascio (a parta cu 'a giarretella), chesta parte serve pe servì 'o ccafè. 

'O termene cuccumella vene ausato 'o cchiù d''o cchiù a Napule.

 Vvoce attuccate 
 Cafettera
 Cafettera moka
 Tazzulella

Categoria:'O ccafè